google/wiki40b huggingface dataset:
Karisma (album Search)

Penerbitan dan rakaman

Setelah Fenomena terjual sebanyak 200,000 salinan di Malaysia dan 700,000 salinan di Indonesia pada tahun 1989, Search telah memenangi Anugerah Juara Lagu '89 dengan lagu "Isabella" dan juga mendapat anugerah Penyanyi Berkumpulan Popular oleh Berita Harian. Mereka juga telah diundang untuk berlakon dalam filem Fenomena dan Isabella. Oleh sebab itu, ramai yang menantikan album mereka yang seterusnya.
Akhirnya pada tahun 1990, Search telah mengumumkan bahawa mereka akan merakamkan Karisma dan menggunakan khidmat M. Nasir sebagai penerbit dan komposer. Untuk album ini, Search telah memfokuskan pada susunan muzik yang lebih berat dan dinamik terutamanya dari segi 'riff' dan 'sound' seperti "Melastik ke Bintang" dan "Dunia Milik Kita". Berlainan dengan album sebelum ini, terdapat hanya dua lagu balada sahaja di dalam album ini, iaitu "Teguh" dan "Sutera atau Rayon". Search berharap agar dengan keluarnya album ini, maka dapat menyedarkan pengkritik yang mendakwa 'sound' Search menjadi berbeza selepas Hillary Ang keluar. Dalam proses rakaman tersebut, hanya 11 daripada 14 lagu sahaja yang dipilih untuk album ini. Pada awalnya, album ini sepatutnya mengandungi dua lagi lagu bahasa Inggeris tetapi tidak berjaya.
Album ini merupakan album pertama yang menggunakan sistem rakaman DDD, di mana semua rakaman, mastering dan adunan dilakukan dalam pita rakaman digital. Hal ini menjadikan bunyi album ini lebih jelas dan mudah didengari.
Search pada mulanya telah merancang untuk menggunakan nama Melastik ke Bintang. Dengan merasakan nama Karisma adalah lebih baik, mereka menggunakan Karisma sebagai tajuk album.

Keluaran

Karisma dikeluarkan dalam bentuk kaset dan cakera padat (CD) pada awal November 1990. Bentuk piring hitam juga dihasilkan tetapi hanya diedarkan kepada stesen-stesen radio. Cetakan CD pertama adalah tidak serupa dengan cetakan yang kemudiannya di mana kulit album ini mempunyai kesan timbul pada tulisan "KARISMA". Dalam cetakan yang seterusnya, kesan timbul tersebut tidak digunakan. Selain itu, CD cetakan pertama adalah berwarna perak manakala CD cetakan kemudiannya pula adalah berwarna hitam.
Untuk mempromosikan album ini, syarikat Go-Search telah menaja seramai 12 orang pelajar politeknik yang terletak di Jitra, Kedah untuk membuat satu ekspedisi mengelilingi Semenanjung Malaysia yang bermula di City Point, Alor Setar, Kedah. Ekspedisi yang dilancarkan oleh Amy Search dan pengurus syarikat Go-Search, Aziz Bakar ini bermula pada 8 November 1990 dan juga dibuat untuk menyedarkan masyarakat tentang masalah penyalahgunaan dadah serta cetak rompak yang berleluasa pada ketika itu. Di dalam ekspedisi ini, sebanyak 1,000 salinan telah diedarkan kepada mereka yang diketuai oleh Abdul Halim Abdul Karim untuk dijual sepanjang ekspedisi tersebut. Sebanyak RM1,500 telah dibelanjakan oleh Go-Search untuk menjayakan ekspedisi ini.
Sekolah Menengah Kebangsaan Dato Sulaiman

Tahun-tahun Awal

Pada tahun pertama ditubuhkan, jumlah muridnya hanya 195 orang sahaja yang mendaftar masuk ke tingkatan satu bersama-sama 10 orang guru. Jumlah tersebut telah meningkat bilangannya kepada 240 orang pada 5 Januari 1966 bagi pendaftaran tahun berikutnya, manakala bilangan gurunya pula bertambah seorang lagi, menjadikannya 11 orang. Bilangan murid terus meningkat sehingga pernah mencecah 2000 orang pada satu ketika sehingga kerajaan terpaksa menubuhkan sebuah lagi sekolah menengah berhampiran sekolah ini.
Pada tahun 1967, beberapa peristiwa besar berlaku yang menandakan Sekolah Menengah Rendah Kebangsaan Parit Sulong (SMRKPS) melangkah setapak lagi di bidang pendidikan tempatan. Pada tahun inilah, lencana sekolah ini mula diperkenalkan dan digunakan secara rasmi pada penghujung tahun 1967. Edisi pertama majalah sekolah, ‘TERAJU’, juga telah berjaya diterbitkan pada 5 Oktober 1967. Pada tahun ini jugalah kumpulan pertama 191 orang pelajar telah menduduki peperiksaan Sijil Rendah Pelajaran (SRP) dan mencatatkan peratus kelulusan yang membanggakan iaitu 63%.

SMDS (1967 – 1975)

Tahun 1967 sekali lagi menjadi tanda sejarah kepada peristiwa besar pengisytiharan secara rasmi nama Sekolah Menengah Rendah Kebangsaan Parit Sulong kepada Sekolah Menengah Dato’ Sulaiman (SMDS) Parit Sulong.
Koperasi sekolah pula telah ditubuhkan pada tanggal 30 Julai 1968 dan secara rasminya didaftarkan pada tahun 1971. Koperasi ini telah berjaya menaikkan nama sekolah apabila sering kali merangkul johan dan naib johan dalam Pertandingan Kuiz Koperasi Sekolah peringkat Daerah Batu Pahat sehingga kini.
Tanggal 28 Jun 1972, SMDS telah dirasmikan penubuhannya oleh Y.B Dato’ Hussein Onn (Tun) Menteri Pelajaran Malaysia pada masa itu. Y.B Dato’ Ninam Shah juga dengan rasminya telah membuka Rumah Pengakap sekolah pada 16 September tahun yang sama. Pada tahun 1974, SMDS sekali lagi mencipta nama apabila mencapai keputusan peperiksaan SRP terbaik di Negeri Johor iaitu 69.2%, dengan mengalahkan 51 buah sekolah menengah yang lain pada ketika itu.
Persatuan Ibu Bapa dan Guru (PIBG) telah ditubuhkan pada tahun 1975 dengan penyandang Pengerusi PIBG yang pertama ialah Tn. Hj. A Jabar b. A Kahar. Kejayaan demi kejayaan terus dicipta dan dirangkul oleh SMDS dan pada tahun 1975. Dengan keyakinan tersebut maka pendidikan aliran sains mula ditawarkan di SMDS dengan tawaran kelas 4 sains tulen telah dimulakan.

SMKDS (1976 – kini)

Akhirnya, sekali lagi SMDS ditukar namanya kepada Sekolah Menengah Kebangsaan Dato’ Sulaiman (SMKDS) sehingga kini. Sekolah ini menempatkan kira-kira 1450 orang pelajar, dengan 108 orang guru kesemuanya.

Peratus Keputusan SPM dan STPM

2011 - SPM (94.59%), STPM (98.25%)
2012 - SPM (97.83%), STPM (100%)
2013 - SPM ( 95.33%), SSTPM (100%)
Ang Lee

Pendidikan

Bapa Lee, berasal dari Jiangxi, China menekankan kepentingan mempelajari budaya dan seni (terutamanya kaligrafi Cina) masyarakat Cina. Lee mendapat pendidikan awal di sekolah Tainan First Senior High School di mana ayahnya merupakan seorang bekas pengetua sekolah. Beliau kemudian melanjutkan pelajaran ke National Arts School (sekarang dikenali sebagai National Taiwan University of Arts) dan menjadi graduan pada tahun 1975.
Ayahnya ingin Lee menjadi seorang profesor. Namun demikian, Lee hanya menunjukkan minat terhadap seni di kolej. Pada tahun 1979, Lee berhijrah ke Amerika Syarikat. Kemudian pada tahun 1980, Lee berjaya memasuki Sekolah Seni Tisch di Universiti New York.
Lee mengabggur selama beberapa tahun selepas menamatkan pengajiannya. Kehidupanya pada masa itu ditanggung sepenuhnya oleh isterinya. Lee menjadi suri rumah ketika itu.

Keluarga

Lee telah berkahwin kepada Jane Lin. Mereka mempunyai dua orang anak hasil daripada perkahwinan mereka iaitu Haan Lee (1984) dan Mason Lee (1990). Kini Lee sedang menetap di Wesrchester, New York dengan anak lelakinya Mason Lee.
Adam dan Hawa

Nabi Adam a.s. dan Hawa, mengikut cerita penciptaan agama samawi, adalah orang pertama di dunia ini.
Nabi Adam dicipta daripada tanah dan ditempatkan di Taman Eden. Hawa kemudian dicipta sebagai teman Adam. Di syurga ini terdapat sebatang pohon bernama Syajar Khuldi. Adam dan Hawa telah diperdaya memakan buah khuldi daripada pokok ini lalu diturunkan ke Bumi.
Muat turun dan muat naik

Muat turun (Inggeris: download) dan muat naik (Inggeris: upload) dalam teknologi maklumat ialah istilah yang digunakan untuk menggambarkan proses pengalihan fail antara dua komputer atau sistem serupa lainnya.
Memuat turun adalah proses menerima data dari sebuah sistem seperti pelayan web, pelayan FTP atau sistem serupa lainnya.
Memuat naik adalah proses mengirim data dari komputer peribadi ke suatu sistem seperti pelayan web, pelayan FTP atau sistem serupa lainnya.
Jernih

Poskod

Poskod yang digunakan di Jernih adalah 37491. Terdapat 9 buah desa di dalam daerah kecamatan Air Hitam.
Tal

Demografik 2001

Menurut bancian India pada tahun 2001, Tal memiliki bilangan penduduk seramai 13,073. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Tal memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 60% lelaki dan 40% wanita mampu membaca. 17% dari populasi berusia di bawah 6 tahun. (2001)
Dharapur

Demografik 2001

Menurut bancian India pada tahun 2001, Dharapur memiliki bilangan penduduk seramai 7,668. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Dharapur memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 56% lelaki dan 44% wanita mampu membaca. 10% dari populasi berusia di bawah 6 tahun. (2001)
Khidmat Negara Singapura

Perkhidmatan Negara (Bahasa Inggeris: National Service, singkatan: NS) ialah istilah yang diberi kepada amalan kerahan tenaga yang wajib disertai semua kaum lelaki yang merupakan warganegara Singapura dan penghuni tetap generasi kedua di negara tersebut setelah mencecah usia 18 tahun. Mereka yang terlibat menjalani khidmat sepenuh masa (Full Time National Servicemen, NSF) selama dua tahun dalam Angkatan Bersenjata Singapura (Singapore Armed Forces, SAF), Pasukan Polis Singapura (Singapore Police Force, SPF), atau Pasukan Pertahanan Awam Singapura (Singapore Civil Defence Force, SCDF).
Apabila seseorang askar kerahan ini selesai menjalani khidmat sepenuh masanya, maka dia dikira "sedia beroperasi", dan maka itu digelar Operationally-Ready National Serviceman (NSman). NSmen ini bersamaan dengan askar simpanan dalam tentera negara lain.
Setiap tahun, NSmen ini dipilih untuk melalui latihan tahap tinggi atau rendah sehingga mencapai usia 40 atau 50 tahun bergantung pada pangkat mereka. Latihan intensif atau 'tahap tinggi' melibatkan operasi dalam Latihan Dalam Markas (In-Camp Training, ICT) selama tujuh hari atau lebih, sementara latihan 'tahap rendah' pula memaksudkan sesi latihan selama enam hari ke bawah.
Kebanyakan dari askar kerahan ini berkhidmat di pasukan Tentera iaitu sebahagian SAF, terutamanya disebabkan Tentera lebih banyak memerlukan tenaga manusia berbanding pasukan bersenjata lain, Polis, dan Pertahanan Awam. Selain itu, jika dibandingkan dengan Tentera, Angkatan Udara dan Lautnya merupakan pasukan lebih kecil yang terdiri daripada askar biasa. Oleh sebab keperluan tenaga manusia kedua-dua angkatan tersebut lebih menekankan pengkhususan, maka pusing ganti kakitangan jika tidak berhenti-henti boleh mudah menjejaskan operasi.
Kampung Batu Mor

Poskod

Poskod yang digunakan di Kampung Batu Mor, Muar, Johor ialah 84150.
Sukamerta

Poskod

Poskod yang digunakan di Sukamerta adalah 41382. Terdapat buah desa di dalam daerah kecamatan Rawamerta.
Persatuan Pemuda Bahasa Esperanto Sedunia

Persatuan Pemuda Bahasa Esperanto Sedunia (Esperanto: Tutmonda Esperantista Junulara Organizo, TEJO). Ia telah ditubuhkan pada tahun 1938 di bawah nama Tutmonda Junular-Organizo (Persatuan Pemuda Dunia) nama semasa telah diambil pada tahun 1952. Pada tahun 1956 ini, TEJO menjadi grup belia di Persatuan Bahasa Esperanto Sedunia Esperanto (UEA). Pada tahun 1971, kewangan dan pentadbiran TEJO telah diintegrasikan sepenuhnya ke dalam UEA.
TEJO adalah sebuah organisasi untuk penutur belia bahasa Esperanto. TEJO mempunyai ahli-ahli individu dan juga organisasi. Terdapat organisasi daripada lebih 42 dan kira-kira 13 pertubuhan kebangsaan yang mana Tejo mempunyai hubungan tetapi belum menjadi ahli TEJO.
TEJO menganjurkan Kongres Antarabangsa Pemuda Esperanto (Internacia Junulara Kongreso) setiap tahun di lokasi yang berbeza di seluruh dunia. IJK adalah acara konsert, persembahan, lawatan, dan rekreasi, biasanya tempoh satu minggu dan dihadiri oleh beberapa ratus pemuda dari negara-negara yang berbeza.
TEJO juga menerbitkan Pasporta Servo yang merupakan rangkaian untuk muda melawat ke negara asing dan berjumpa penutur bahasa Esperanto di dunia.
TEJO menerbitkan majalah, Kontakto, bertujuan untuk yang pemula dan pembaca muda.
TEJO menganjurkan beberapa seminar belia setiap tahun. Seminar ini memberi puluang untuk pemuda dari berbagai tempat di dunia untuk membincangkan isu semasa. Seminar yang lalu telah memberi tumpuan kepada hak asasi manusia, globalisasi, masalah bahasa dan Internet. Seminar yang seminggu ini dan sering mengandungi komponen latihan supaya peserta bukan sahaja mengambil bahagian dalam perbincangan antarabangsa, tetapi memulangkan dengan konsep yang baru.
Wan Mohd Shahrir Wan Abdul Jalil

Pilihan raya

Beliau telah bertanding dalam Pilihan raya umum Malaysia 2018 untuk kerusi Parlimen Jerantut, Pahang. Dalam pertandingan tiga penjuru tersebut, beliau telah tewas kepada penyandang, Ahmad Nazlan Idris dari Barisan Nasional dan calon dari PAS, Yohanis Ahmad.
Kowal

Kowal merupakan sebuah bandar yang terletak di daerah Kuyavian-Pomeranian, Poland.
Lubawka

Lubawka merupakan sebuah bandaraya yang terletak di daerah Lower Silesian, Poland.
Beidenfleth

Beidenfleth merupakan sebuah kawasan perbandaran terletak di daerah Steinburg, Schleswig-Holstein, Jerman.
Pommera

Pommera merupakan sebuah komun di jabatan Pas-de-Calais di utara Perancis.
Cirimekar

Poskod

Poskod yang digunakan di Cirimekar adalah 16917. Terdapat 25 buah desa di dalam daerah kecamatan Cibinong.
Kuih keramat

Kuih keramat atau juga dikenali sebagai kuih kayu keramat merupakan sejenis kuih tradisi di Terengganu. Ia menyerupai Cakoi tetapi pada kebiasaannya adalah lebih manis berbanding Cakoi. Selain itu, Cakoi dibuat lebih lembut dan ringan, manakala Kayu Keramat agak padat dan berat sikit. dan boleh dimakan begitu sahaja. Selain itu, kayu keramat juga ada terdapat dijual dalam bentuk dingin beku.
Pringgokusuman

Poskod

Poskod yang digunakan di Pringgokusuman adalah 55272. Terdapat 2 buah desa di dalam daerah kecamatan Gedong Tengen.
Okto

Sejarah

Premiere 12 dilancarkan pada 1 September 1995, selepas perpecahan Channel 12 ke dalamnya dan Prime 12. Saluran yang disiarkan di frekuensi UHF yang berasingan (Saluran 12 diduduki oleh Perdana 12, kini MediaCorp Suria). Premiere 12 juga termasuk siri TV kanak-kanak (terutamanya untuk penonton prasekolah) dan liputan sukan. Premiere 12 kemudian termasuk siri bahasa Tamil dan dijenamakan semula sebagai Central, pada 30 Januari 2000.
Jadual rancangan Central terdiri daripada tiga saluran perkongsian masa: Kids Central, memberi tumpuan kepada pengaturcaraan kanak-kanak; Vasantham Central, blok rancangan bahasa Tamil; dan Arts Central berpusat pada rancangan kebudayaan.
Pada 19 Oktober 2008, Central dibubarkan. Waktu siaran Vasantham Central diperluas untuk membentuk MediaCorp Vasantham, saluran bebas yang memberi tumpuan kepada masyarakat India Singapura, seperti yang diumumkan pada Januari 2008 oleh Parlimen. Sementara itu, Kids Central and Arts Central digabungkan menjadi satu saluran bernama Okto, pada frekuensi yang dahulu diduduki oleh Channel i.
Pada 1 Mei 2019, saluran itu akan menamatkan siaran dengan saluran penggabungan ke MediaCorp Saluran 5 sementara kekerapan saluran akan dikembalikan kepada Penguasa Pembangunan Infokom Media.
Pudak, Kumpeh Ulu

Poskod

Poskod yang digunakan di Pudak adalah 36373. Terdapat 17 buah desa di dalam daerah kecamatan Kumpeh Ulu.
Rom

Asal Usul

Pada 21 April 753S.M, Romulus telah membuka sebuah bandar di sini, di Lembah Latium yang didiami oleh penduduk-penduduk Latin pada masa itu. Pada tahun 1509, Rom telah menubuhkan sistem Republik selepas rakyat bangun menentang rajanya yang memerintah secara mutlak. Penentangan ini dipimpin oleh golongan bangsawan yang dikenali sebagai patrician. Pada masa kedua Masihi, telah wujudnya Majlis Perbandaran untuk mentadbir bandar- bandar di Rom. Pada masa yang sama, Pompei dijadikan bandar contoh.Misalnya, di Pompei terdapat pejabat, dewan orang ramai, mahkamah, perpustakaan, rumah ibadat, kedai, pintu gerbang, dan colloseum. Tamadun Rom merupakan salah satu tamadun yang terunggul dalam sejarah manusia, selain Tamadun Yunani, Indus, India, China dan sebagainya.

Ekonomi

Dengan KDNK 2005 €94.376 bilion (AS$121.5 bilion), bandar raya itu menghasilkan 6.7% daripada KDNK negara (lebih daripada mana-mana bandar raya yang lain di Itali), dan kadar penganggurannya, dikurangkan dari 11.1% ke 6.5% di antara 2001 dan 2005, kini adalah salah satu daripada kadar terendah di semua ibu negara Kesatuan Eropah. Rom bertumbuh +4,4% setiap tahun dan terus bertumbuh pada satu kadar yang tinggi dalam perbandingan dengan mana-mana bandar lain dalam negara itu.

Bandar berkembar

Rom mempunyai satu bandar berkembar, dan sejumlah bandar rakan kongsi:
Sekolah Kebangsaan Seri Pangkor

Pencapaian

Menteri Besar Perak, Dato' Seri Di-Raja Dr. Zambry bin Abdul Kadir mendapat pendidikan awalnya di sekolah ini.
Azizi Matt Rose

Kerjaya

Beliau memulakan kerjaya dalam bola sepak dengan bermain untuk pasukan Piala Presiden Perlis, selepas bakat beliau berjaya dihidu oleh pengurusan pasukan.

Bersama Perlis

Beliau berjaya diserap ke skuad senior negeri kelahirannya. Pada waktu itu merupakan zaman kegemilang Perlis yang menjadi gergasi bola sepak Malaysia pada 2002-2006. Tugas beliau sebagai pertahanan membuatkan beliau berpeluang menganggotai skuad untuk kejohanan Piala Asia 2007. Bersama Perlis, beliau berjaya mendakap Liga Super dan Piala Malaysia untuk dua tahun( 2004 dan 2006).

Berhijrah ke PDRM

Beliau menyertai skuad PDRM pada musim 2007. Bersama PDRM, beliau berjaya membawa pasukan memenangi Liga Perdana, dan bermain dalam Liga Super untuk tahun hadapan. Namun, tidak lama kemudian beliau keluar dari pasukan pada tahun berikutnya.

Kembali ke pangkuan, Menyertai Kuala Muda

Beliau menyertai semula pasukan Perlis pada 2008. Namun, beliau keluar dan menyertai pasukan baru dari Kedah, iaitu Kuala Muda Naza. Bersama pasukan baru, beliau berjaya membawa pasukan memenangi Liga Perdana dan membawa pasukan mara ke separuh akhir Piala FA.

Gemilang bersama Kelantan

Catatan sejarah beliau sangat membanggakan bersama Kelantan. Beliau sering menjadi nadi utama pasukan dalam setiap perlawanan. Bersama Kelantan, beliau membawa pasukan memenangi Piala Malaysia untuk pertama kalinya.

Ke T-Team

Beliau bersama Indra Putra Mahayuddin dan Norfarhan Mohamad membuat kejutan pada akhir tahun 2010, selepas Kelantan berjaya memenangi Piala Malaysia pertama mereka. Mereka bertiga menyertai kelab dari Terengganu, iaitu T-Team. Bersama T-Team, beliau menjadi tunjang pasukan dengan mara ke separuh akhir Piala Malaysia dan mencipta clean record menentang Selangor sepanjang musim 2011.

Kembali ke Kelantan

Beliau kembali menyarung jersi Kelantan selepas mengharungi semusim bersama T-Team.

Johor Darul Takzim

Bagi musim 2014 kali ini beliau akan menyarung jersi pasukan Johor Darul Takzim dan diberi jersi bernombor 2.
Jalan kampung

Jalan kampung merupakan sejenis jalan raya sempit di kawasan kampung. Biasanya ia dibina sebagai jalan raya selorong (iaitu, jalan berturap yang tidak cukup lebar untuk dua kenderaan berselisih), memandangkan kecenderungan kenderaan untuk berselisih adalah jarang berikutan bilangan kenderaan yang sangat kurang.
Di Malaysia, jalan kampung dibina di bawah bidang kuasa Kementerian Kemajuan Luar Bandar dan Wilayah Malaysia, dengan Jabatan Kerja Raya Malaysia bertindak sebagai badan pelaksana. Kebanyakan jalan kampung adalah dari jenis jalan raya selorong, tetapi ada juga jalan kampung yang dibina sebagai jalan dua lorong bagi menampung kapasiti trafik yang lebih tinggi. Piawaian JKR R1 digunakan bagi jalan kampung selorong, dengan lebar minimum jalan 5.0 m (termasuk bahu jalan) bagi membolehkan kenderaan dari dua arah yang bertentangan beralih ke tepi semasa berselisih. Di sesetengah negara lain pula, titik berselisih dibina di sepanjang jalan kampung untuk membolehkan kenderaan berselisih.
Kampung Dato' Ibrahim Fikri

Poskod

Poskod yang digunakan di Kampung Dato' Ibrahim Fikri, Chukai, Terengganu adalah 24000.
Hun

Hun merupakan suku nomad dari Asia Tengah yang berpindah dan tinggal di Eropah pada abad keempat dan kelima Masihi. Mereka terdiri daripada berbagai etnik, tamsilnya Turkic, Tungus, Mongol, dan Finno-Ugric. Suku Ostrogoth bertemu dengan suku Hun pada 358 Masihi. Di bawah pimpinan Attila, mereka mengasaskan Empayar Hun pada abad ke-5 Masihi. Ketika ini banyak bangsa yang menganggap dirinya penerus bangsa Hun, tamsilnya di Bulgaria dan Hungary.
Margaluyu, Sukaraja

Poskod

Poskod yang digunakan di Margaluyu adalah 43192. Terdapat buah desa di dalam daerah kecamatan Sukaraja.
Asques, Tarn-et-Garonne

Asques ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Tamu Agung

Plot

Kampung Sukaslamet dijadual menerima tetamu terhormat dari jauh. Midi, seorang penduduk kampung, dihantar ke bandar untuk mengiringinya. Terganggu dan keliru dengan bandar kehidupan, Midi datang kepada jurujual menawarkan tonik rambut berkembang "kuat", yang - tidak diketahui oleh Midi - sebenarnya tidak berkesan. Untuk mempercepatkan bermulanya kesan tonik ini, Midi mengatur kereta untuk mengambilnya dan jurujual kembali ke Sukaslamet. Di sana, jurujual dialu-alukan sebagai tetamu kehormat, dan dia mengambil kesempatan daripada sambutan yang hangat. Walau bagaimanapun, beliau dipotong pendek apabila tetamu yang sebenar tiba di kampung, dan jurujual itu dihalau keluar dari kampung.

Penerbitan

Tamu Agung telah diarahkan oleh Usmar Ismail untuk syarikatnya Perfini; Misbach Yusa Biran berkhidmat sebagai pembantu pengarah. Sinematografi bagi filem hitam putih telah disiapkan oleh Max Tera, dengan R Husein sebagai jurugambar kedua. Penataan artistik telah dikendalikan oleh R Hibnu DJ, Ardi Ahmad, dan Djajeng Winoto, dengan solekan oleh Hanida Arifin. Muzik disediakan oleh Sjaiful Bachri. Soemardjono berkhidmat sebagai penyunting, dengan Janis Badar sebagai pembantunya.
Filem ini dibintangi oleh Cassin Abbas, Nina Amora, M. Pandji Anom, Chitra Dewi, Kuntjung, Tina Melinda, Hassan Sanusi, Sulastri, dan Udjang.

Sambutan

Tamu Agung merupakan kegagalan komersial sebaik sahaja ia dikeluarkan pada 21 Mei 1955, menjadikan hanya Rp. 147,301 semasa tayangannya, yang paling terendah bagi produksi Perfini pada saat itu. Bagaimanapun, ia menerima pujian daripada pengkritik, dan walaupun ia dijatuhkan oleh kerajaan Sukarno, mereka tidak mengharamkannya. Filem ini ditayangkan di Festival Filem Asia 1956 di Hong Kong, memenangi Komedi Terbaik.
Universiti Monash menulis bahawa filem ini "cemerlang menjalin wacana politik moden (termasuk feminisme militan yang nampaknya telah muncul dengan revolusi Indonesia) dengan retorik Jawa kuno, yang diambil dari kisah-kisah daripada Wayang (tradisional wayang kulit Jawa)." Author William Van der Heide memganggap filem itu mempunyai pandangan ideologi pembangunan, dan menyatakan bahawa filem membawa kritikan kasar mengenai rasuah kerajaan dan parti politik dan "tetamu agunh" ialah hakikat bagi "karikatur kecil Presiden Sukarno".
Liga Perdana Inggeris 2011–12

Musim Liga Perdana Inggeris 2011-12 (dikenali sebagai Barclays Liga Perdana Inggeris untuk sebab-sebab penajaan) merupakan edisi ke-20 sejak pengenalannya. Musim ini bermula pada 13 Ogos 2011 dan dijangka berakhir pada 13 Mei 2012. Manchester United adalah juara bertahan, setelah memenangi 19 gelaran liga (12 penciptaan dalam Liga Perdana) musim sebelumnya.
Sejumlah 20 pasukan akan bersaing dalam liga, 17 daripadanya bersaing pada musim 2010-11 dan tiga dinaikkan dari Football League Championship ke Barclays Liga Perdana Inggeris iaitu Queens Park Rangers, Norwich City dan Swansea City.
Ahmad Joned

Datuk Haji Ahmad Joned adalah ahli politik UMNO dari Melaka, Malaysia. Beliau juga pernah menjadi pejuang kemerdekaan Malaysia melalui Force 136 . Selepas bersara, beliau menjadi ahli Majlis Bekas Wakil Rakyat Malaysia (Mubarak).
Flegma

Flegma (Bahasa Yunani: φλέγμα - "radangan, humor terhasil daripada haba") ialah sejenis bendalir rembesan membran mukus dalan badan mamalia; ia dirujuk terutamanya kepada mukus daripada sistem pernafasan, yang disingkirkan melalui batuk (sputum).
Komposisinya banyak bergantung kepada iklim, genetik dan keadaan sistem imun; namun secara umumnya merupakan gel berasaskan air terdiri aripada glikoprotein, imunoglobulin, lipid serta bahan-bahan lain.